**Аннотация**

Мақаланың мақсаты – дизайн-ойлаудың принциптерінің, оқушылармен жұмыстың әдістері мен түрлерінің жиынтығында, инновациялық тәсілдерді енгізудің тиімділігін ашу. Білім беру саласындағы қалыптасқан міндетті шешудің тәсілдерінен шығып, инновациялық және креативті тәсілдерді қолдану. Жергілікті мәселелерді шешу (қоғамдастықтың немесе мекеменің, олар оқиды) үшін оқушылардың практикалық дағдылары мен ойлау қабілеттіліктерін тұрақты дамыту.

**Аннотация**

Цель статьи – раскрыть эффективность внедрения инновационных подходов и методов преподавания в области образования для устойчивого развития у учащихся практических навыков и умений мыслить продуктивно для выявления и решения местных проблем (сообщества или учреждения, где они обучаются) посредством разработки конкретного продукта либо проекта. в совокупности принципов дизайн-мышления, форм и методов работы с обучающимися.

**Білім саласында дизайн-ойлауды пайдалану**

Бүгінгі таңда педагогикалық тәжірибеге жобалық қызметтің білімді жаңаша пайдалануға, үйреншікті үрдістерге деген көзқарасты өзгертуге, инновацияларды құруға мүмкіндік беретін технологиясын енгізу қажеттілігі туындады. «Дизайн-ойлау» осындай технологияның бірі болып табылады.

Дизайн-ойлау дегеніміз - қызмет тәсілдемесі. Бұл тәсілдеменің мақсаты – қалыптасқан міндетті шешудің тәсілдерінен шығып, инновациялық және креативті тәсілдерді қолдану. «Дизайн ойлау» технологиясы 1980 жылдары пайда болғанымен, батыс елдерінің білім беру мен ғылым саласында 90-жылдары қолданыла бастады.

Аталған технологияның тиімділігі мен білім беру саласына кіріктірудің мүмкіндіктері мен маңыздылығы жоғары. Дизайн ойлаудың құралдары оқу үрдісі үшін керемет және жаңа, пайдалы және тиімді білім беру форматтарын табуға көмектеседі. Дизайн ойлау тәжірибесінде біз кез-келген жағдайда әрдайым білім алушы – студент тұрғысынан қараймыз. Оған не қажет? Нені жақсартуға болады? Қай тәсілдер нәтиже бермейді және қандай жаңа тәсіл ойластыруға болады? Оқушыларға назар салып, олардың оқу бағдарламасының әр кезеңін қалай оқып меңгеретіндігін көріңіз, оқу нәтижелерін тереңдету және жақсарту үшін не істеуге болады деп ойлайсыз?

Оқытушылар өз дәрістерін жақсарту, тереңдету және тиімділігін арттыру мақсатында, ал студенттер өздерін білім алуға үйрету және өз жобалары көмегімен жоғары көрсеткіштерге қол жеткізу үшін дизайн ойлаудың тәсілдемесін қолдана алады.

Көп жағдайда студенттік жобаларда креативтік сенімділік пен табандылық жетіспей тұрады. Жоба міндеттерін дұрыс белгілей алмау мен үрдістің барлық қатысушылары тарапынан қызығушылықтың жоқтығын байқаймыз. Қойылған міндеттің өзектілігіне, оны іске асыруға сенімділік болса, жоғары нәтижелерге қол жеткізуге болады. Ал студенттердің өз мүмкіндіктеріне, оқытушылардың қатысуы мен көмек беру дайындығына деген сенімділік болмаған жағдайда, ең қызықты жобалар да іске аспай қала беретіндігі анық.

Осыған орай, дизайн-ойлау арнайы тәсілдердің ойластырылған ауысуының көмегімен студенттік немесе мектеп жобасын ұйымдастыру тәсілі ретінде өз күшіне креативті сенімділік алуға және оқушыларды күрделілігіне қарамастан керемет жобаларға тартуға көмектеседі.

Дизайн-ойлау тәсілдемесін топта, командада пайдалану жақсы нәтиже береді. Бұл дегеніміз, бір мақсат біріктіретін үрдіске қатысушылардың дизайн-ойлауды қолдану бағытында білімдері, күш-жігерлері үйлестіріліп, нәтижеге бағытталуы қажеттілігі.

Осы орайда классикалық, d.school стэндфордтық дизайн мектебінің алгоритмі мен ресейлік Wonderfull зертхананың әдістемелік материалдардарына сүйенуге болады.

*d.school стэндфордтық дизайн мектебінің сатылары.*

Әр сатының мазмұны мынадай:

1. Эмпатия. Бұл қадамда біз проблемалық аймаққа және пайдаланушы тәжірибесіне барынша терең енеміз. Біздің ортақ зерттеуіміздің объектісі болып табылатын адамды (пайдаланушыны), оның физикалық және эмоциялық қажеттіліктерін, мінез-құлқын, ойын білеміз. Сұраймыз, тыңдаймыз және де байқап отырамыз. Мұнда біз тұжырымдауды үйрету үшін сұрақтар мен сауалнамаларды, дұрыс әңгіме (сұхбат) құруға, әртүрлі құралдарды, аудио және бейнеақпаратты пайдалануды, тіркеу мен сақтауды жүзеге асырамыз. Эмпатия - басқа адамдардың қажеттіліктерін, мүмкіндіктері мен шектеулерін, олардың тәжірибесін жоғары деңгейде игеру, тәсілдерін түсіну.

2. Фокустау. Нақты, маңызды және іске асырылатын міндетті тұжырымдау. Бұл қадамда біз жиналған ақпаратты – барлық балалардың көріп-естігендерін талдаймыз, жүйелейміз және іске асырылатын міндетті тұжырымдаймыз. Мұнда біз балалардың аналитикалық ойлауын дамытып, нақты міндеттерді айқындауға қалыптастырамыз.

3. Идеяларды ұсыну. Идеяларды тауып, шешімдерді таңдау. Бұл кезеңде біз берілген тапсырманы шешуге бағытталған идеяларды ойлап табамыз. Миға шабуыл осы қадамның негізгі құралы болып табылады. Бұл ең қарқынды және күрделі үдерістер үшін команда. Мұнда біз өзара іс-қимылдарды іске асыру және дамыту тәсілдерін үйренеміз.

4. Прототиптеу. Табылған шешімдерді сынау үшін моделдер жасау Мұнда ең қолайлы идеяларді іріктейміз және оларды тестілеу үшін моделін құрамыз (прототиптерін). Прототиптер үшін түрлі құралдар мен материалдарды қолдануға болады: салынған сурет, картоннан және скотчтан жасалған модель, Lego элементтерінің конструкциясы, ермексаздан жасалған бұйым элементтері, жиһаз, рөлдік ойын немесе сценарийлер.

Басты міндет – бастапқы пайдаланушының тәжірибесінде идеяны прототиптеу. Әдетте, құру процесінде прототиптерді жинақтау, жаңа идеяларды ойлап табу немесе ескілерін жақсарту пайда болады. Мұнда біз балаларымызды көзбен шолу және физикалық модельдеу, әртүрлі материалдар жасау сценарийлерін қолдануға үйретеміз.

5. Тестілеу. Кері байланыс орнату және ең тиімді шешімді табу. Осы кезеңде біз пайдаланушылармен кері байланыс құрылғанын тексереміз. Бұл қадам "сынамалар мен қателер" сатысы. Мұнда біз балалармен талдау тәсілдерін, ең жақсы әдістерді, прототиптерді тестілеу арқылы ең тиімді шешімді табамыз.

Оқу үрдісін келесі сұрақтардан бастау керек: «Жаңа білім бізге не үшін қажет? Оны қайда қолданамыз? Білім мен дағдыларға деген қажеттілікті сезіну үшін дәл қазір нақты не істеуге болады?». Бұл жердегі мақсат оқуға деген мұқтаждықты, мақсатты анықтау. Көптеген оқушылардың оқуына, білім алу құштарлығын оятуға кедергі келтіретіні – айқын мақсатының болмауы. Көп жағдайда оқушылар оқуға ата-аналардың нұсқауымен немесе қалыптасқан "оқу керек" ұғыммен, немесе оқу сабақтарына қатысу форматындағы ойын-сауық үшін келеді. Сондықтан, дизайн ойлау тәсілдемесінің – қызметтің ойластырылған, мақсатқа бағытталған пайдалы үрдісінің тәжірибесі оқуға деген мұқтаждықты, мақсатты анықтаудан басталу қажет.

Нақты міндеттер мен мәселелерді анықтау, осы анықталған мәселелерді шешу үшін айқын мақсаттар қойылғаннан соң, жобаның нақты тұжырымдамалары анықталады. Келесі жұмыс - жобаны жүзеге асыру. Бұл кезеңнің мақсаты оқушылардың сыни тұрғыда ойлау дағдыларын дамытудың, шығармашылық, техникалық, көшбасшылық қабілеттерін ояту мен жетілдіру. Соңғы кезеңдердің біреуі - алдыңғы кезеңдерден өткен инновациялық идеяларды толықтай аяқтап, жоба моделін жасау болып табылады. Жоба өмірде тұтынушылардың сынағынан өткізіліп, өңделуі тиіс.

«Дизайн ойлау» тәсілдемесін оқыту үрдісінде қолдану оқушылардың бойында шынайы өмірдегі күрделі мәселелерді жаңаша тәсілдермен шешуге деген ынтасын арттыруға, білімге деген құштарлығын күшейтуге мүмкіндік береді. Дизайн ойлаудың білім беру үрдісіне енгізілуі білім мен тәжірибемізді, технологиялардың дамуы, ең бастысы - нәтижеге қол жеткізу жолдарын жақсартатындығы сөзсіз.

Сондықтан, дизайн ойлауды пайдалы қызметті ұйымдастырудың тәсілдемесі ретінде оқытушылар да, студенттер де тәжірибелеріне енгізу қажет деп ойлаймын.